<classify> WAISLAMU kote nchini wametakiwa kusherehekea Sikukuu ya Idd-el-Fitr kwa amani baada ya kutekeleza iba- da ya kufunga ambayo ni moja kati ya nguzo tano zilizoamriwa katika dini ya Kiislamu.Sherehe za Idd kitaifa mwaka huu zinafanyika katika Jiji la Tanga zikitan- guliwa na swala ya Idd ita- kayoswaliwa katika Msikiti Mkuu wa Ijumaa uliopo Barabara ya 10 Ngamiani kuanzia saa 1.30 asubuhi na kuongozwa na Waziri Mkuu, Kassim Majaliwa.Kwa mujibu wa Katibu Mkuu wa Baraza Kuu la Waislamu Tanzania Bakwa- ta, Nuhu Mruma alisema sherehe hizo zitafuatiwa na Baraza la Idd litakalofanyika katika Ukumbi wa Tanga Beach Resort kuanzia saa 8 mchana huku akiwataka waumini wote kusherehekea sikukuu hiyo kwa amani.Kwa niaba ya Baraza Kuu la Waislamu Tanzania, Mufti wa Tanzania, Shehe Mkuu Abubakar Zuberi anawatakia Waislamu na wananchi wote wa Tanzania sikukuu njema na ame- waomba kusherehekea kwa usalama na amani, alisema Mruma katika taarifa yake kwa vyombo vya habari.Kwa Jiji la Dar es Salaam, swala hiyo itafanyika viwanja vya Mnazi Mmoja na kuhudhuriwa na vi- ongozi wa kidini, serikali na waumini wa dini hiyo hususani wakazi wa Jiji la Dar es Salaam na vitongoji vya karibu.Awali, akizungumza wakati wa futari iliyoandali- wa juzi na Meya mstaafu wa Manispaa ya Kinondoni, Yu- suf Mwenda maalumu kwa ajili ya walimu wa madrassa zilizopo katika manispaa hiyo, Shehe wa Wilaya ya Kinondoni, Mohammed Mhenga aliwapongeza waumini wa dini hiyo kwa kutekeleza ibada ya funga kwa utulivu.Shehe Mhenga alisema ibada ya funga ambayo hu- muweka muumini karibu na Mola wake kwa kipindi cha mwezi mzima, huongozwa na neema ambazo kama waumini wa dini hiyo ni jambo jema kuzipata.Akizungumza katika haf- la hiyo, Mwenda aliwatakia afya njema waumini wote kwa ajili ya kuuona mwezi huo mwakani ili waendelee na ibada hiyo.  <topic>: KITAIFA 